Palasimme lounastauolta, herra Jackson.
LAUSUNTO VUODELTA 1996
Tapahtuiko tauolla jotain,
jonka avulla pystytte muistamaan tietoja ja kertomaan niistä?
Ei.
Tunnetteko henkilön nimeltä Jordy Chandler?
Kenet? -Emme puhu siitä.
Älä vastaa.
Emme puhu siitä, kenet hän tuntee tai ei tunne.
Voitte kysyä kysymyksenne, mutta…
Se ei liity tähän tapaukseen.
Michael Jackson vain hymyili. Tietenkin hän tunsi Jordy Chandlerin.
Aiotteko ohjeistaa herra Jacksonia olemaan vastaamatta kysymyksiin,
jotka liittyvät Jordy Chandleriin?
Jacksonia syytettiin ensimmäistä kertaa hyväksikäytöstä.
LAPSISEKSIRATSIA
Chandlerin tapaus tapahtui noin 10 vuotta ennen Gavinin juttua.
Valamiesten piti ymmärtää ettei tämä ollut uutta.
Michael!
Halusin esittää todisteita siitä, että hänellä oli taipumus seksirikoksiin.
Tapauksen lopputulos voisi muuttua.
Jacksonin valamiehistö kuulee menneistä seksisyytteistä.
Päätös oli hyvin merkittävä.
Ei savua ilman tulta.
Todisteet olivat vakuuttavia.
Olen voittanut hyväksikäyttötapauksia toimintatavan avulla.
MICHAEL JACKSON: TUOMIO
Neverland.
Hänen luomansa unelmien saari -
oli valtava kiinteistö, jossa oli paljon henkilökuntaa.
Uskon, että osa siivoojista, johtohenkilöistä, sihteereistä -
ja vartijoista tiesi, mitä oli meneillään.
Osa heistä varmasti myös osallistui toimiin.
Heidän oli pakko tietää.
He tiesivät, milloin ja mistä pysyä poissa.
He tajusivat, etteivät he eivät voineet kertoa työsuhteensa aikana kellekään,
mitä siellä tapahtui.
Muuten he joutuisivat vaikeuksiin.
Valamiehistön piti tietää, mitä he näkivät.
OIKEUDENKÄYNNIN 23. PÄIVÄ
Jacksonin oikeudenkäynti jatkuu tänään. Valamiehet kuulevat -
menneistä hyväksikäyttösyytteistä itseään popin kuninkaaksi kutsuvaa miestä vastaan.
NYT RIITTÄÄ! MICHAEL ON SYYTÖN!
Entiset työntekijät todistivat, että vuosien ajan -
Michael Jackson oli houkutellut nuoria poikia Neverlandiin -
ja ahdistellut heitä.
Se voisi muuttaa kaiken.
Kuulemme häiritseviä yksityiskohtia siitä, mitä ihmiset väittävät nähneensä.
Jackson tiesi, mitä he näkivät.
Olin haastatellut hänen entisiä työntekijöitään.
He kertoivat sopimattomuuksista Michaelin ja poikien välillä.
Pakotimme heidät kertomaan asiasta.
Oikeudessa on vastattava kysymyksiin.
JACKON HAASTEET JNE.
Luen muistiinpanoistani.
Ralph Chacon oli vartija Neverlandissa.
Hän partioi yhtenä iltana uima-altaan suihkualueella.
Michael ja Jordy Chandler olivat siellä alasti.
"Herra Jackson hyväili pojan hiuksia ja kasvoja.
Michael Jackson harrasti suuseksiä pojan kanssa."
Entinen siivooja Blanca Francia -
kertoi löytäneensä Wade Robsonin suihkusta Michael Jacksonin kanssa.
Todistajia on monta. Jälleen yksi entinen työntekijä todisti.
Neverlandin entinen kokki Phillip LeMarque todisti,
että Jackson pelasi Thriller-videopeliä elokuvatähti Macaulay Culkinin kanssa.
Michael Jacksonin vasen käsi oli lapsen housuissa.
Kysymys: "Mikset kertonut poliisille?"
"Kukaan ei olisi uskonut minua."
Yksikään heistä ei voinut sanoa,
että aikuiset yövieraat olisivat nukkuneet Michael Jacksonin kanssa.
Eivät edes hänen kaksi vaimoaan. Vain teinipojat yöpyivät hänen kanssaan.
Toimittajat alkoivat sanoa:
"Tässä on kyse isommasta jutusta kuin vain Arvizoista."
Todistajien mukaan tähän liittyi Yksin kotona -tähti Macaulay Culkin,
Wade Robson, Brett Barnes ja Jordan Chandler.
Niin tapahtui toistuvasti esiteinipoikien kanssa kuin liukuhihnalla.
He tulivat nuorina, varttuivat ja lähtivät.
Jim, kerro, missä mennään.
Viisi muuta lasta, joita Jackson väitetysti manipuloi ja kosketteli,
voisivat kääntää valamiehistön Jacksonia vastaan.
VALAMIES NUMERO KAHDEKSAN
Se sai minut miettimään,
että entä jos Gavinin kanssa kävi samoin. Ehkä Jackson toimi samalla tavalla.
EX-VARTIJA: TÄHTI KÄYTTI POIKAA HYVÄKSEEN
Viisi poikaa, joista vain yksi todistaa.
Jordy Chandler, Brett Barnes, Wade Robson ja Macaulay Culkin -
eivät halunneet puhua meille.
Vain yksi jäi jäljelle.
VAITIOLORAHAA
Blanca Francia oli yksi taloudenhoitajista.
Hänen teinipoikansa Jason, joka oli aikuinen, suostui yhteistyöhön.
Hän todisti puolestamme.
Kun hän astui sisään, Michael Jackson katsoi häntä.
Sitten hän käänsi päänsä ja katsoi vain eteenpäin.
Nuorisopappi Jason Francia oli silloin noin 9-vuotias.
Hän sanoi, että Jackson käytti häntä hyväkseen kolme kertaa.
Kysymys: "Koskiko hän sukupuolielimiisi?"
"Kyllä, vaatteiden päältä."
"Miten pitkään?"
"Kahden piirretyn ajan."
Se oli liikuttavaa.
Kysyin tapauksista hänen äidiltään vuonna 1993,
ja vuosia myöhemmin -
hänen poikansa kertoi täsmälleen saman asian.
Se kosketti minua.
Hänen todistuksensa kosketti minua.
Todistaja toisensa jälkeen sanoi,
että Jacksonilla on tapana käyttää lapsia hyväksi.
Valamiehistö harkitsee asiaa.
Heidän on vaikea väittää, ettei Jackson ole pedofiili.
Syyttäjät ajattelivat onnistuneensa.
"Tässä on sarjapedofiili."
Se oli täyttä roskaa.
JACKSONIEN ASIANAJAJA
Todistajat, eli Francia, Chacon, McManus ja LaMarque,
olivat vihaisia entisiä työntekijöitä. Heillä oli oma lehmä ojassa.
Aioimme todistaa asian.
Jacksonin asianajaja Mesereau hyökkäsi raivokkaasti.
Puolustus sai taitavasti jokaisen todistajan -
vaikuttamaan huijarilta.
OIKEUDENKÄYNTIANALYYTIKKO
Media maksoi osalle heistä heidän tarinoistaan.
Taloudenhoitaja myi tarinansa juorulehdelle 20 000 dollarilla.
Hänellä oli likaa jokaisesta.
"Saitko 20 000 dollaria?"
Totuus on, että 1990-luvulla kohuohjelmat maksoivat ihmisille.
Kaikki tietävät sen.
JUORUAVAT TODISTAJAT
Heidän maineensa kolhiintui oikeudessa.
Hän oli mestarillinen.
Hänen käyttämänsä faktat ja äänensävy saivat valamiehistön ajattelemaan,
ettei niitä ihmisiä voinut uskoa.
Mielestäni he olivat rahanahneita.
Ihmiset halusivat rahaa Jacksonilta keinolla millä hyvänsä.
Ristikuulustelut menivät hyvin.
Heidän todistajansa eivät olleet uskottavia.
Jokaisella syyttäjän todistajalla oli oma lehmä ojassa.
Mesereau mustamaalaa heitä.
Kymmenen todistajaa oli muka huijareita ja valehtelijoita -
ja valmiita väärään valaan ja kunnianloukkaukseen.
He olivat vakuuttavia. -On kyse uskottavuudesta, ei todisteista.
Se jäi valamiehistön harkintaan.
OIKEUDENKÄYNNIN 27. PÄIVÄ
Syyttäjän on nostettava esiin jotain merkittävää.
Michael on syytön!
Vaikka tilanne näytti huonolta syyttäjän kannalta,
heidän seuraava siirtonsa oli nerokas.
Kuka olisikaan parempi todistaja kuin Jordy Chandlerin äiti?
Chandler oli poika, joka sai miljoonia dollareita vaitiolosta.
June Chandler astui todistajanaitioon.
Kun kuulimme, että June Chandler todistaisi,
syntyi täysi kaaos.
Se palasi vainoamaan meitä.
Jotta voi ymmärtää, kuinka merkittävää oli,
että Jordy Chandlerin äiti todistaisi,
täytyy palata taaksepäin kymmenen vuotta.
Tämä on ensimmäinen vihkoni, jossa on muistiinpanoja Jacksonista.
Julkaisimme tämän jutun alun perin vuonna 1993.
Koko maa on järkyttynyt poptähti Michael Jacksonin skandaalista.
Barry, en halua liioitella. Olen varovainen toimittaja,
mutta saatamme todistaa supertähden tuhoa.
Lähteiden mukaan 13-vuotiaan pojan hyväksikäyttöväite -
johti Jacksonin rikostutkintaan.
PETER PAN VAI PERVO?
LAPD:n nuorisoyksikön lasten hyväksikäyttöosasto vastaa tutkinnasta.
RIKOSETSIVÄ
Kuulustelimme uhria ensimmäisen kerran isän luona. Vanhemmat olivat eronneet.
Hän väitti, että hänellä oli seksisuhde Michaelin kanssa.
Uhri kertoi yksityiskohtia. Hän väitti, että he kävivät suihkussa yhdessä.
Hän piirsi yksityiskohtia Jacksonin kehosta.
Hän piirsi kuvan Jacksonin sukuelimestä, erityisesti peniksestä,
ja kertoi, että Jacksonin peniksessä oli jälkiä.
Hän kertoi minulle ja muille poliiseille yksityiskohtia,
joita hän ei voinut keksiä.
Jacksonien asianajajien piti luvata,
että Michael suostuisi ruumiintarkastukseen.
Poliisit halusivat nähdä, vastasivatko Jacksonin kehon osat kuvauksia.
He saivat luvan ottaa kuvia Jacksonista.
Jackson oli hysteerinen.
Hän huusi ja kiljui asianajajilleen: "Miten voitte sallia tämän?"
Heillä oli etsintälupa. He saivat tarkastaa kehoni ja kuvata sitä.
He kuvasivat penikseni, pakarani, alavartaloni,
reiteni ja mitä halusivatkaan.
Maailma näki ensimmäistä kertaa Jacksonin kiistävän hyväksikäyttösyytteet.
Hän puhui Santa Barbaran tilaltaan suorassa tv-lähetyksessä.
Hän kuvaili tunteikkaasti tutkijoiden tutkimusta.
Se oli elämäni nöyryyttävin kokemus.
HYVÄKSIKÄYTTÖTUTKINTA
Ymmärtääkseni etsivät pystyivät vahvistamaan,
että piirros vastasi valokuvia ja jälkiä -
Michael Jacksonin kehossa.
Meillä oli todisteita,
mutta uhri ei halunnut viedä asiaa eteenpäin.
Nuori poika, josta tutkimus alkoi, kertoi meille,
ettei hän halua osallistua tutkimukseen, joten emme voi syyttää herra Jacksonia.
En voinut uskoa sitä. Meillä ei ollut uhria.
Kukaan muu ei halunnut todistaa. Meillä ei ollut mitään.
Sovinto on tehty.
Jacksonia syyttänyt nuorukainen on Kalifornian uusin miljonääri.
Michael Jackson ymmärsi, mihin poika pystyi.
Hän piti itsensä poissa vankilasta antamalla tälle 23 miljoonaa dollaria.
Sanoin hänelle: "Tämä ei lopu tähän.
Kukaan ei saa enää koskaan nähdä sinua lasten seurassa."
Michael on syytön!
Vuoden 1993 väitetyn uhrin äiti on syyttäjän 51. todistaja.
June Chandler oli erittäin uskottava todistaja.
Valamiehistö kuulisi ensimmäisen kerran, mitä hänen pojalleen tapahtui.
Hän sai kertoa mitä vain lukuun ottamatta hyväksikäytön kuvailua.
June Chandlerin todistus oli vaikuttava.
Hän, hänen poikansa ja pieni tyttärensä kiersivät maailmaa Jacksonin kanssa.
Se oli vauhdikasta elämää.
June Chandler todisti,
että he menivät Vegasiin maaliskuun 1993 lopussa.
Jackson itki hänelle:
"Et luota minuun. Olemme perhe. Mikset anna Jordanin olla kanssani?"
June sanoi: "Annanhan." "Miksei hän saa tulla makuuhuoneeseeni?"
Michael vapisi ja sanoi: "Olemme perhettä.
Pidämme hauskaa. Miksei hän voi nukkua sängyssäni?
Mitään ei ole meneillään. Etkö luota minuun?"
Lopulta June antoi pojan nukkua Jacksonin kanssa.
Siitä lähtien Jordan nukkui aina Jacksonin kanssa.
MJ yöpyi yli 30 kertaa Junen kotona Santa Monicassa.
Hän nukkui pojan makuuhuoneessa.
Kysymys: "Oliko huoneessa useampi sänky?" "Ei."
Olen kananlihalla.
En voinut olla ajattelematta sitä, että tämä nainen suostuteltiin -
sallimaan se, että poika nukkui Jacksonin kanssa.
Poika oli 12-vuotias.
Jackson antoi naiselle kalliin Cartier-rannekorun.
Siitä lähtien Jackson ja Jordy nukkuivat aina samassa sängyssä.
Tuntui siltä, että nainen myi poikansa.
Hän kertoi valamiehistölle, ettei ollut nähnyt poikaa 11 vuoteen.
June Chandler tajusi tehneensä väärin.
Hän antoi Jacksonin tavata poikaa ja katui sitä.
Tiesin, että hän kärsi. Sen näki hänestä, kun hän puhui Jordysta.
Junen ja Jordanin suhde ei palannut normaaliksi sen jälkeen.
Tämä on spekulaatiota, mutta luulen, että Jordan syytti äitiä siitä,
ettei tämä suojellut Jordania tältä hyväksikäytöltä -
niin kuin äidin pitäisi.
Poika ajatteli, että äiti sai timantteja ja poikaa hyväksikäytettiin.
Se oli sekä riipaisevaa että raivostuttavaa.
Muistan, kun katselin häntä todistajanaitiossa.
Ajattelin, että tuo nainen taisi antaa Michaelille kuoliniskun -
ja että Michael joutuisi vankilaan.
Se oli pysäyttävää.
Se, että Michael Jackson maksoi perheelle,
sai miettimään, oliko hän syyllinen.
Michael, puhuiko June Chandler totta?
Hän ei kommentoi.
Naisen kertomus muistutti tätä tapausta.
Valamiehistö saattoi uskoa, että Jacksonilla oli tapana vietellä lapsia.
Syyttäjä siirtyy hyväksikäyttösyytteistä salaliittosyytteisiin -
ja väittää, että Arvizon perheen vapaus riistettiin.
OIKEUDENKÄYNNIN 29. PÄIVÄ
Asianomistajan äiti Janet Arvizo todistaa.
Syytön!
Michael!
Michael Jackson kohtaa äidin, jonka teinin ahdistelusta häntä syytetään.
Gavin Arvizon äiti Janet oli -
oli syyttäjän ratkaiseva todistaja.
Hän todistaisi, että hänet siepattiin ja että perheen vapaus riistettiin,
jonka jälkeen Jackson ahdisteli poikaa.
Janet oli monimutkainen nainen.
Hän sai kolme lasta nuorena ja eli köyhyydessä.
He asuivat yksiössä.
Hänen aviomiehensä oli väkivaltainen. Se vaikutti hänen maailmankuvaansa.
Hän oli epävarma, hämmentynyt ja henkisesti traumatisoitunut.
Siltä hän vaikutti.
Hän syytti tunteikkaasti Jacksonia -
itsensä ja lastensa laittomasta vapaudenriistosta.
Janet kertoi oikeudessa, että Jacksonin tiimi piiritti heidät -
Martin Bashirin dokumentin jälkeen.
Heidän mukaansa perhe piti piilottaa Neverlandiin medialta.
Hän teki kaiken, mitä he käskivät.
Löysimme tapauksen alussa videon, jossa oli koko Arvizon perhe.
He ylistivät Michaelia ja sitä, mitä hän oli tehnyt heidän puolestaan.
Hän leikkii ja nauraa heidän kanssaan.
Hän -
antaa heidän voittaa.
Videon kuvausten aikaan Janet ei tiennyt,
että jotain sopimatonta, väärää tai rikollista oli meneillään.
Hän uskoi yhä, että Jackson oli perheen pelastaja.
Kaikki ovet suljettiin nenämme edestä. Michael sanoi: "Oveni on avoinna.
Voitte olla kuin kotonanne.
Olen kuin isä lapsillesi."
Minua hän kutsui perheenjäseneksi.
Michael Jackson kutsui heitä perheeksi -
ja sanoi, että hänellä oli erityinen suhde hänen poikansa sekä Janetin kanssa -
ja että häneen voi luottaa.
June Chandler kertoi samaa todistuksessaan.
Jokainen seksuaalirikoksia käsittelevä syyttäjä oppii nopeasti,
että tietty käyttäytymismalli toistuu ajan myötä.
Uskomme, että grooming-prosessi ulottuu myös lapsen perheeseen.
Niillä lapsilla, joiden kanssa Michael Jackson oli tekemisissä,
ei ollut isähahmoa.
Jordanin tapauksessa vanhemmat olivat eronneet.
Gavinilla oli sama tilanne.
Michael Jackson sanoi heille: "Olen nyt isäsi.
Pidän huolta sinusta ja rakastan sinua.
Sinusta huolehditaan. Ajattelen vain sinun parastasi.
Mennään nyt sänkyyn."
Alusta asti perheessä oli jotain outoa.
Michael Jackson ei voinut ymmärtää, miksi he tekivät niin hänelle.
Kaikilla on menneisyys. Keitä Arvizot oikein olivat?
Michael sanoi: "Brian, sinun tehtäväsi on selvittää,
mitä oikeasti tapahtui."
Minun piti kaivaa esiin luurangot heidän kaapistaan -
ja pimeät salaisuudet.
"Etsi kaikki tiedot."
Kävin läpi oikeuden pöytäkirjat.
Bingo.
Arvizot olivat haastaneet JCPenney's-myymälän oikeuteen.
Gavin Arvizo varasti vaatteita, ja vartija sai hänet kiinni.
Janet Arvizo näki, mitä tapahtui.
Se johti tappeluun.
Heitä ei syytetty myymälävarkaudesta,
mutta Janet Arvizo nosti kanteen JCPenney'siä vastaan -
ja väitti, että vartija ahdisteli häntä parkkipaikalla.
Hetkinen. He tekivät saman aiemmin. He toimivat samalla tavoin.
Heille maksettiin 152 000 dollaria -
sovintosopimuksella.
Sanoin: "He saivat paljon rahaa. Miksi he saavat sosiaalitukea?"
He olivat taitavia huijareita. Löysin siitä pitäviä todisteita.
Riittäisikö se?
Jacksonin asianajaja aloittaa tänään asianomistajan äidin kuulustelun.
Puolustus pääsi iskemään.
Odotatko innolla todistajan ristikuulustelua?
Mesereaun ristikuulustelu oli tarkkaan harkittua.
Se ei ollut räjähtävää mutta tuhoisaa.
Hän muutti kertomusta.
Hän teki Arvizoista hyökkääjiä ja saalistajia ja Jacksonista uhrin.
Sosiaaliturvahuijauksen takia -
Arvizo käytti oikeuttaan olla todistamatta itseään vastaan.
Hän antoi Janet Arvizon käytännössä hirttää itsensä.
Salin kuulijat reagoivat voimakkaasti.
VALAMIEHISTÖ
Se häiritsi minua.
Mielestäni se oli…
Se oli farssi. Se nainen halusi vain rahaa.
Puolustus haukkui häntä jatkuvasti.
Ajatus siitä, että he olivat rahanahneita huijareita,
on naurettava.
Jacksonin oikeudenkäynti oli täynnä draamaa tänään.
Hän todisti Jacksonin nuolleen poikansa kasvoja.
Hän demonstroi sitä oikeudessa, mikä oli varmasti outoa.
Hän huusi:
"Neverland oli pelkkää viinaa, pornoa ja seksiä poikien kanssa."
Hän oli sekava ja tunteellinen.
Hän todisti monta päivää putkeen.
Joka päivä hän oli kuin eri ihminen.
Ensin hän oli nöyrä, sitten erittäin vihainen -
ja sitten hyvin surullinen.
Arvizon luonnetta ei voinut koskaan tietää.
Näin, miten hän osoitti valamiehistöä.
"Kuvitelkaa itsenne asemaani. Älkää tuomitko minua."
Hän puhui kuumailmapallosieppauksesta.
Kutsuin häntä avaruusolio-Janetiksi.
Anteeksi vain, mutta niin hän käyttäytyi.
Se on normaali äidin reaktio,
kun hän tajuaa lapsensa altistuneen vahingolle.
Hänellä ei ollut psykologisia kykyjä käsitellä asiaa.
En tiedä, olisiko minullakaan, ja lapsuuteni oli melko tavallinen.
Tänään siirryimme Neverlandista fantasiamaailmaan.
Todistus oli katastrofi.
Hän oli erittäin huono todistaja syyttäjän kannalta.
Se oli ratkaiseva hetki oikeudenkäynnissä.
Loppujen lopuksi hän oli juuri sitä, mitä puolustus tarvitsi:
elävä todiste varteenotettavasta epäilystä.
Se oli tärkeä hetki Michael Jacksonille.
Oikeudenkäynti sujui hyvin hänen kannaltaan.
Michael, oletko tyytyväinen ristikuulusteluun?
Se sujuu hyvin.
Itse asiassa Michael oli riemuissaan.
Sen tähden se oli hyvä päivä.
Vaalin niitä hyviä päiviä.
JACKSONIN TURVAPÄÄLLIKKÖ
Suurin osa ajasta oli stressaavaa.
Oikeudenkäynnin aikana hän heikkeni henkisesti ja fyysisesti -
pelon ja ahdistuksen takia.
Ajoittain hän oli -
ajatuksissaan,
ja näin hänen itkevän,
koska se kaikki tuhosi hänet.
Syyttäjän avaintodistajan, Jacksonin ex-vaimon, odotetaan todistavan.
Laulajan ex-vaimo ja kahden hänen lapsensa äiti -
nousee aitioon.
Oli ongelmallista, että Debbie Rowe oli syyttäjän puolella.
Michael Jacksonin ex-vaimo Debbie todistaisi oikeudessa.
Mietin, mitä tapahtuisi.
Debbie Rowe antoi Michael Jacksonille omia lapsia, joita tämä oli aina halunnut.
Vieläpä kaksi lasta.
Hän suostui pysymään erossa lapsista.
Hän luopui huoltajuudesta, jotta lapset olisivat vain Michaelin.
Sitten hän muutti mieltään.
Rowe ja Jackson kiistelevät lastensa huoltajuudesta.
Rowe on vihainen, koska laulaja ei ole maksanut elatusmaksuja yli vuoteen.
Hän kertoi syyttäjälle, ettei ollut nähnyt lapsiaan 2,5 vuoteen.
Jackson ei sallinut sitä. Hän kutsui Jacksonia sosiopaatiksi.
Syyttäjän kannalta oli upeaa, että Debbie Rowe todistaisi.
Edellisenä iltana olin samassa pihviravintolassa kuin aina.
Debbie oli siellä.
Hän keskusteli syyttäjien kanssa, ja he tekivät muistiinpanoja.
Debbie puhui kiihkeästi. Kuka tietää, mitä hän sanoi.
Se ei ollut hyvä juttu.
OIKEUDENKÄYNNIN 38. PÄIVÄ
Jacksonin oikeudenkäynti saattaa muuttua kiivaaksi, kun ex-vaimo todistaa.
Olimme keskellä taistelua. Meidän täytyi tehdä kaikkemme.
Debbie Rowella oli olennaista tietoa -
liittyen Jacksonin käytökseen lasten kanssa.
Saisimmeko Rowen kertomaan asiasta tavalla,
joka olisi tehokas ja uppoaisi valamiehistöön?
Hän ei vaikuttanut epäröivän lainkaan.
Tämä saattaa olla tuhoisaa puolustukselle.
Hänet otetaan vakavasti saman tien,
koska hän on kuka on ja tietää mitä tietää.
Debbie Rowe oli syyttäjän todistaja,
mikä oli järkyttävää.
Randy, Jermaine, La Toya, herra Jackson ja puolustustiimi -
näyttivät kalpeilta.
Ihmiset uskoivat, että hänellä oli sisäpiirin tietoa.
Siinä hän oli. Debbie Rowe.
Hän katsoi Michaelia. Michael katsoi häntä.
Pienen hetken aikana -
näin Debbien muuttavan mieltään.
Oikeussali vaikuttaa ihmisiin niin,
että heidän tunteensa nousevat esiin, ja niin kävi myös hänelle.
"Arvostan sinua, Michael." Niin hän sanoi.
Hänen todistuksensa erosi siitä, mitä hän kertoi meille.
Odotin, että hän sanoisi suurin piirtein:
"Olin huolissani Michaelin käytöksestä ja suhteesta lapsiin."
Hän ei sanonut niin aitiossa.
Sellaisen kumoaminen onnistuu vain rajallisesti.
Sen kanssa on vain elettävä.
Se oli musertavaa.
Syyttäjät keskeyttivät Debbien todistuksen.
He tajusivat, että hän muutti mieltään eikä kertoisi samaa kuin yksityisesti.
Michael oli koko ajan turta.
Hän katsoi minuun ja sanoi: "Tuo on Debbieni. Minäkin rakastan häntä."
Debbie Rowen piti olla syyttäjän kohutodistaja.
Hän näyttää kääntyneen heitä vastaan.
Kun Rowe poistui aitiosta, hän katsoi Jacksonia anelevasti,
tyyliin: "Katsoisitko minuun?"
Michael piti muistaakseni katseensa maassa.
Kun hän astui saliin ja aitioon ja katsoi Jacksonia,
hän menetti päättäväisyytensä.
Tekikö hän sen siksi, että hän rakasti yhä Michaelia?
Yhden teorian mukaan hän todisti Michaelin puolesta,
koska heillä oli sopimus, että hän saisi nähdä lapsiaan.
Vain Debbie Rowe tietää totuuden.
Oliko mukava nähdä Debbietä taas? -Millaista oli nähdä Debbie?
En kommentoi. -Etkö mitään?
Ainoa, jolla oli syytä vihata Jacksonia, ei tee niin. Mitä se kertoo miehestä?
Miksi he kutsuivat Rowen todistamaan? Miten he eivät tienneet, mitä hän sanoisi?
Tämä on huono juttu. Oikeudenkäynti on jo pitkällä.
Pian on puolustuksen vuoro. Pitää aloittaa ja lopettaa vahvasti.
Syyttäjän vuoro päättyi, ja se päättyi huonosti.
45 päivän ja 85 todistajan jälkeen syyttäjä päätti vuoronsa.
Syyttäjä teki monta virhettä.
Martin Bashir oli yksi niistä. Debbie Rowe. Hyvänen aika.
Olimme silti pulassa. Yleinen mielipide oli tärkeä.
70 % ihmisistä piti häntä syyllisenä. Meidät teilattiin ja kunnolla.
Mistä lähtien niin moni on ollut yhtä mieltä mistään?
Voisimmeko kääntää heidät -
puolustuksen puolelle, minne he kuuluivatkin?
Onneksi se on kohta ohi. En halua nähdä häntä pyjamassaan.
Kohta on puolustuksen vuoro. On paneelin ja puhelujen vuoro.
Hei, Larry. -Kerro vain.
Pitäisikö Michaelin todistaa? -Minä en sallisi sitä.
OIKEUDENKÄYNNIN 44. PÄIVÄ
EI HYVÄKSIKÄYTTÄJILLE
Syyttäjän kymmenen viikon syyttelyiden jälkeen -
puolustus saa aloittaa.
Oli puolustuksen vuoro.
Puolustuksen suuri suunnitelma oli puhdistaa Jacksonin maine.
Kuka tuli todistamaan? Wade Robson.
Samoin Brett Barnes,
jota Jackson manipuloi ja käytti hyväksi syyttäjän mukaan.
Arvatkaa mitä.
He kutsuivat todistajaksi myös elokuvatähti Macaulay Culkinin.
Yksin kotona -tähti ylisti aina Michaelia.
Mitä talossa tapahtui?
Siitä kaikki ovat huolissaan. -Se on outoa. Mitään ei tapahtunut.
Me vain pelasimme videopelejä.
Macaulay Culkin. Hieno tyyppi. Soitin hänelle ja sanoin:
"Mac, Michaelia syytetään hyväksikäytöstäsi."
Macaulay Culkin sanoi:
"Näkemäni perusteella Michael on pahassa pulassa.
Tulen tukemaan häntä ja todistamaan.
Olen sanonut niin jatkuvasti ja sanon taas."
Valamiehistö oli tähden lumoissa.
Yksin kotona -elokuvan lapsi oli heidän lähellään -
ja vannoi kertovansa totuuden.
Hän pyysi valamiehistöä uskomaan häntä. "Jos luotatte minuun,
Yksin kotona -tähteen, teidän tulee luottaa Michael Jacksoniin."
Michael Jackson tuijotti häntä hetken.
Hän hymyili.
Megatähtien välillä oli hetki,
jolloin maailma pysähtyi ja he olivat siinä yhdessä.
Hän kielsi jyrkästi,
että Jackson olisi koskaan hyväksikäyttänyt häntä.
Culkin kutsui syytöksiä naurettaviksi.
Puolustuksen toinen todistaja Brett Barnes sanoi samaa.
Koreografi Wade Robson kertoi valamiehille tavanneensa Jacksonin 5-vuotiaana.
He nukkuivat samassa sängyssä yli 20 kertaa, kunnes hän täytti 14.
Wade sanoi: "Michael ei koskenut minuun.
Hän ei koskaan tehnyt mitään,
mikä liittyi millään tavalla näihin syytöksiin."
Wade oli vakuuttava.
Hän sai minut uskomaan, että hän puhui totta.
Valehteleminen on vaikeaa.
Kun valehtelijaa katsoo, he välttelevät katsetta -
tai näyttävät hermostuneilta. Hän ei tehnyt niin.
Mesereau sai kolme kunnaria.
Nuorukaisten mukaan Neverland oli maaginen ja turvallinen paikka.
"Nukuitko aina Jacksonin kanssa siellä?" "Kyllä."
"Tapahtuiko siellä jotain pahaa?" "Ei koskaan."
Palasin mielessäni vuoteen 1993,
kun 9-vuotiaat Wade Robson ja Brett Barnes -
puhuivat Jacksonin puolesta.
Nukuitteko te samassa sängyssä?
Kyllä. Omilla puolillamme. Sänky oli suuri.
Joskus olin kahden Michaelin kanssa.
Joskus paikalla oli hänen ystäviään.
Meillä oli hauskat pyjamabileet.
Vuosia myöhemmin he olivat aikuisia ja todistivat samoin.
He nukkuivat Michaelin kanssa, mutta "mitään ei tapahtunut".
Niin he toistivat.
Mitään ei tapahtunut.
Yhtikäs mitään ei tapahtunut.
Puolustus on vahva.
Mietimme, miksi syyttäjä otti nämä tapaukset puheeksi.
Meidän piti selättää katastrofaalinen tilanne.
Esitimme Wade Robsonin valamiehistölle uhrina.
Todistajamme näki, miten Jackson käytti häntä hyväksi.
Robson kielsi asian. Sitä on vaikea kiistää.
Tehtäväni oli kuulustella häntä.
Olin oikeussalissa.
JACKSONIN FANI
Syyttäjä turhautui yhdessä vaiheessa siihen,
miten hyvin puolustuksella meni.
Hän nojasi puhujapönttöön turhautuneena:
"En voi murtaa sinua."
Hän sanoi: "Ehkä hän teki asioita sinulle, kun olit unessa."
Yleisö kohahti. Mietimme, oliko hän niin epätoivoinen.
Sen yli oli vaikea päästä. On vaikea vakuuttaa valamiehistö,
kun teon kohde itse sanoo, ettei sitä tapahtunut.
Päätin, että tehokkain tapa siihen oli -
esitellä seksuaalisia materiaaleja, joita Jacksonin kotoa oli takavarikoitu.
Syyttäjä esitteli kaksi kirjaa.
Toinen oli Boys Will Be Boys!
Peitän toisen kansikuvan. Se oli The Boy, a Photographic Essay.
Kirjoissa on alastomia poikia kivillä,
syömässä banaaneja ja koskemassa toisiaan.
Yhtäkkiä Wade Robson, joka istui hievahtamatta todistajanaitiossa,
lysähti kasaan.
Hänen olemuksensa muuttui.
Oli selvää, että kirjat vaikuttivat häneen.
Jäin miettimään, oliko Jackson näyttänyt kirjat hänelle.
Syyttäjä Ron Zonen käänsi upeasti -
todistajan omalle puolelleen.
Tavoitteeni oli vaivaannuttaa valamiehistöä mahdollisimman paljon.
Halusin heidän ajattelevan:
"En haluaisi lapseni olevan sängyssä sellaisen miehen kanssa,
jonka mielestä tällainen materiaali olisi kiehtovaa."
Tuntui kuin olisin saanut iskun vatsaani.
Kuulustelu kesti vain kaksi tuntia, mutta se oli todella voimakas.
Syyttäjä sai pisteitä. Riittikö se? Valamiehistö päättäisi sen.
Seuraavien kahden viikon ajan -
Mesereau kävi läpi kaikki tärkeät todisteet ja todistajat.
Heillä oli 50 todistajaa kahden viikon aikana.
Oikeudenkäynnissä oli naurettavia piirteitä,
ja todistajamme korostivat niitä.
Jacksonin asianajaja Mesereau sanoi vain: "Puolustus päättää tähän."
Jackson myöntää nukkuneensa lasten kanssa,
mutta onko 46-vuotias poptähti lasten hyväksikäyttäjä?
Valamiehistö Santa Mariassa päättää asiasta.
Yli kolmen kuukauden jälkeen -
Jacksonin oikeudenkäynnin valamiehistö aloitti harkintansa.
Syytön!
Michael! -Syytön!
Michael on syytön!
Minua jännitti.
Ensimmäiseksi äänestimme.
Puolet ajatteli, että hän oli syyllinen. Puolet piti häntä syyttömänä.
Syyllisyys on todistettava ilman varteenotettavaa epäilyä.
Epäilimmekö me sitä, että se tapahtui?
ENSIMMÄINEN PÄIVÄ
Harkinta on jatkunut kolme päivää.
Jos se kestää pitkään, heillä on todennäköisesti erimielisyyksiä.
Tunteet kuohuivat. Ihmiset huusivat, itkivät ja kiljuivat.
Ulkopuolella olevat kuulivat meidät.
Koko maailma seurasi meitä.
Media oli jutun kimpussa. Paineet olivat valtavat.
Afroamerikkalaisessa yhteisössä ei uskota,
että Michael Jacksonia kohdeltaisiin oikeudenmukaisesti.
Valkoihoisista konservatiivisista santamarialaisista koostuva valamiehistö -
tuomitsisi Jacksonin todennäköisesti syylliseksi.
Mietitään pidätyskuvaa.
Mietitään tanssimista auton katolla.
Syytekohtia on yhteensä kymmenen.
Mietitään kaikkia syytteitä.
Syyttäjien oli tärkeää osoittaa, että hän toimi tietyn kaavan mukaan -
ja että kyse oli useammasta pojasta ja toimintatavasta.
Ottaen syytteet huomioon hän oli alakynnessä.
VIIDES HARKINTAPÄIVÄ
Valamiehet ovat tuossa huoneessa.
Heidän on tehtävä päätös. Siihen menee aikaa.
Juttu on melko monimutkainen.
Päivä päivältä paikalle tuli lisää faneja.
Diane on liekeissä!
Emme tarvitse vettä. Annamme sen nartun palaa!
Tunnelma parkkipaikalla oli kireä.
Saalistajat kuriin! -Hän ei pidä siitä, että Michael on musta.
Mitä hän sanoi poikien kanssa nukkumisesta?
En tiedä, millaisia lapsesi ovat. -Se ei tee hänestä syyllistä.
Joudut helvettiin Michael Jacksonin kanssa.
Syytön!
En sanoisi olleeni ahdistunut. Olin rukoileva.
Luotimme valamiehistöön. Annoimme heidän hoitaa sen.
Michael on syytön!
Jossain vaiheessa joku tulee huoneesta ja kertoo uutisia.
Oikeudenpalvelija kertoi tuomarille pattitilanteesta.
Emme tienneet, mitä tehdä.
Tuomari sanoi: "Emme mitätöi oikeudenkäyntiä.
Teidän on hoidettava asia."
Keskeistä jutussa on se, uskotaanko poikien syytöksiä -
ja äitiä siitä, että heitä pidettiin Neverlandissa.
SEITSEMÄS HARKINTAPÄIVÄ
Se oli vuosisadan juttu, joten meidän oli kerrottava siitä.
Mietimme, missä Gavin on.
Seurasimme häntä hänen tietämättään. Kuvasimme häntä kaukaa.
Gavin ja hänen veljensä Star ostivat naposteltavaa -
ehkä leffailtaa varten.
Kun he lähtivät kaupasta,
he katsoivat kattoon kiinnitettyä televisiota.
Erikoisuutisia. Valamiehistö on tehnyt päätöksen Santa Mariassa.
Jacksonin tapauksessa oli päätös. Hän näki sen siellä.
Olimme paikan päällä.
Hän ei näyttänyt iloiselta vaan pelokkaalta.
He polkivat kotiin pyörillä nopeasti.
Valamiehistö on tehnyt päätöksen. Nyt se on virallista.
Kello 13.30 paikallista aikaa -
Michael Jacksonin tuomio julkistetaan.
Kaikki hämmästyivät.
Sydämeni hakkasi kovaa.
12-jäseninen valamiehistö.
Jos yksikin heistä epäilee syyllisyyttä -
yhdenkään syytekohdan kohdalla, hänet vapautetaan.
Sheriffi sanoi: "Halusin vain sanoa, että kun ystäväsi todetaan syylliseksi,
viemme hänet salista niin nopeasti, ettet ehdi huomatakaan asiaa."
Mietin:
"Hän tietää jotain, mitä minä en tiedä." Michael Jackson todettaisiin syylliseksi.
Valamiehistön päätös luetaan, kun hän saapuu oikeustalolle.
Hänen autokulkueensa näkyy helikopterista kuvatusta materiaalista.
Michaelin kohtalo oli kiinni valamiehistön sanoista.
Hän oli shokissa.
Annoin Jesajan kirjan luvun 41 -
hänen äidilleen Katherinelle.
Pyysin häntä lukemaan sen.
"Älä pelkää, sillä minä olen sinun kanssasi.
Älä arkana pälyile, sillä olen sinun Jumalasi.
Minä vahvistan sinua ja autan sinua.
Minä tuen sinua vanhurskauteni oikealla kädellä.
Katso, häpeän ja pilkan saavat kaikki, jotka palavat vihasta sinua vastaan.
Sillä minä, Jumalasi, tartun oikeaan käteesi ja sanon sinulle:
'Älä pelkää, minä autan sinua.'"
Pieni hetki.
Tämä nostaa esiin muistoja -
siitä hetkestä.
Michael Jackson kuulee pian kohtalonsa.
Olemme nähneet todisteita ja kuulleet todistuksia yli 60 päivää.
Oikeudesta on myöhästytty.
Viidenkymmenen minuutin sisällä.
Suorana paikan päältä. -Valamiehistö antaa tuomionsa.
Michael!
Michael Jacksonin tiimi saapuu oikeustalolle.
Paikalla oli valtavasti faneja ja toimittajia.
PUOLA RAKASTAA SINUA
Tämä saattaa olla viimeinen kerta, kun Jackson on vapaa mies pitkään aikaan.
Muistan hänen kasvonsa.
Ajattelin: "Vau."
Hän käveli hitaasti. Se oli kuin kuolemanmarssi.
Hän oli ilmeetön ja näytti tunteettomalta.
Hän muistutti zombia.
Tuomari hyväksyi suoran äänilähetyksen. Kuulemme tuomion suorana.
Valamiehistö on matkalla oikeussaliin. Diane Dimond, rivi yksi.
Jännitin kaikkia lihaksiani.
Mietin, olisiko se vihdoin ohi kaikkien niiden kuukausien jälkeen.
Sekä hänen tukijansa että vastustajansa -
olivat hermostuneita.
Asianajajat ja Jackson nousivat seisomaan. He odottivat tuomiota.
Kaikki kuuntelevat.
Kuulemme ensimmäiset sanat oikeussalista.
Mikki on päällä.
Asianomistaja Kalifornian osavaltio vastaan syytetty Michael Joe Jackson.
Ensimmäinen syytekohta.
Valamiehistö toteaa syytetyn syyttömäksi salaliittoon -
ensimmäisen syytekohdan mukaisesti.
Toinen syytekohta.
Syytön alaikäiseen kohdistuneeseen siveettömään tekoon.
Kolmas syytekohta.
Michael Jackson on vapaa.
Hyvä! -Kymmenes syytekohta.
Syytön alkoholijuomien tarjoamiseen.
Syytön kaikkeen.
Michael vapautettiin. Sanoinhan.
Jacksonia syytettiin rikoksista, joita hän ei tehnyt.
Se todistettiin tänään.
Kuulimme oikeussalissa, miten ulkona huudettiin.
Menetin itsehillintäni. Minä itkin, koska olin täynnä tunteita.
Muistan, että minä itkin.
Olin riemuissani mutta fyysisesti täysin lopussa.
Minä pyörryin.
Päädyin paareille.
Loppujen lopuksi Michael oli aina syytön ja häntä rakastetaan.
Ei todisteita! Syytön!
Se oli rankkaa. Syytön. Se ei tarkoita, että hän oli viaton.
Hän oli vain syytön häntä vastaan nostettuihin syytteisiin.
Ajattelin loppujen lopuksi, että syyttäjä mokasi.
Syyttäjä teki tapauksesta monimutkaisen -
salaliittosyytteillä.
Hän oli aina syytön.
Puolustusasianajaja sanoi:
"Jos epäilette perheen syytöksiä Jacksonia kohtaan,
hänet on vapautettava." Niin tapahtui.
Syyttäjä ei koskaan halua kuulla sanaa "syytön".
On kamalaa kuulla se sana,
mutta niin tapahtui.
Olemme ammattilaisia.
Valamiehistö päätti, että hän oli syytön. Se oli siinä.
Katsoin Michael Jacksonia. Hän ei näyttänyt iloiselta.
Hän kysyi Mesereaulta, mitä tapahtui.
Mesereau kuiskasi: "Me voitimme."
Huomasin, että Michael Jackson katsoi minua.
Hän kiitti minua ja kumarsi hieman.
Ajattelin, että hoidin vain tehtäväni.
Menin Michaelin luo. "Onneksi olkoon, Mike. Teit sen."
Hän vain katsoi lävitseni.
Tämä oli melkoinen oikeudenkäynti. Häntä nöyryytettiin.
Hän joutui kärsimään ja häpeämään.
Tällaisena päivänä sitä ei halua unohtaa kaikkea ja juhlia.
Laitoimme hänet autoon. Siellä oli melko hiljaista.
Hän nojasi taaksepäin näin -
ja huokasi.
Hän sisäisti sen,
että juttu oli ohi ja että hän sai mennä kotiin.
Hän oli vapaa mies.
Idealisoidusti ajattelin,
että hän saisi elämänsä takaisin.
Hänen managerinsa Frank DiLeo sai minut luopumaan harhaluulostani.
Hän sanoi minulle:
"Et ymmärrä."
Sanoin: "Mitä?"
Hän vastasi: "Tämä tuhosi Michaelin elämän.
Hän ei ikinä toivu tästä."
Otin sen raskaasti. Tajusin, että hän oli oikeassa.
Michael tiesi, että moni piti häntä syyllisenä -
tuomiosta huolimatta.
Tapauksen keskiössä olivat pojan, pikkuveljen ja äidin todistukset.
Yksikään valamiehistä ei uskonut todistuksia.
Gavin sanoi vain: "He eivät uskoneet minua."
ARVIZOJEN YSTÄVÄ
"Mikseivät he uskoneet minua?"
Sellainen hän on.
Hän tunsi epäonnistuneensa. "Mikseivät he uskoneet minua?"
Oikeus katsoi, ettei syytetty ollut syyllinen salaliittoon.
Ihmiset miettivät yhä, oliko hän syyllinen -
vai syytön.
Vaikka oikeudenkäynti käsitteli Jacksonin syytteitä,
se käsitteli myös Yhdysvaltojen ja kenties koko maailman haurainta pakkomiellettä.
Michael Jackson mullisti musiikkimaailman.
WALK OF FAME -SEREMONIA
Levy on ollut listaykkönen 57 viikkoa putkeen.
Pakkomielteemme mainetta, julkisuutta ja asemaa kohtaan,
minkä vastapainona oli epäilyksiä ikonia kohtaan.
Hän on outo.
Nämä asiat törmäsivät oikeudenkäynnissä.
Maailman tunnetuin kiistelty henkilö taistelee elämästään.
Sensaatiolehdistön pakkomielle ruokki huhuja.
Kun katsoimme kohuohjelmia tai luimme juorulehtiä,
Jacksonin kytevän hiilloksen päälle kaadettiin kerosiinia.
Jouduimme tekemään arvovalinnan.
Mihin me uskomme?
Mihin me emme usko?
Lopulta jouduimme katsomaan peiliin.
En ole varma, pidimmekö siitä, mitä näimme.
MICHAEL JACKSON KUOLI NELJÄ VUOTTA MYÖHEMMIN.
ARVIZOT EIVÄT OLE PUHUNEET JULKISUUDESSA OIKEUDENKÄYNNIN JÄLKEEN.
NYT MICHAELIN MUSIIKKI SAAVUTTAA JA INSPIROI UUSIA SUKUPOLVIA.
MONIEN MIELESTÄ HÄN ON YHÄ POPIN KUNINGAS.
Tekstitys: Pauliina Munukka